Генадзь Васілевіч Будай

Генадзь Васілевіч Будай (, г. Дзяржынск — ) — адзін з арганізатараў і кіраўнікоў камуністычнага падполля і партызанскага руху ў Мінскай і Баранавіцкай вобласці ў гады Вялікай Айчыннай вайны, журналіст. Заслужаны дзеяч культуры БССР (1968). Брат Георгія Будая.

 Біяграфія 

Скончыў Камуністычны інстытут журналістыкі ў Мінску ў 1941, БДУ ў 1959.

У жніўні 1941 — кастрычніку 1942 удзельнік Мінскага камуністычнага падполля, адзін са стваральнікаў і кіраўнік Дзяржынскага камуністычнага падполля. З лістапада 1942 года камісар Івянецкага партызанскага злучэння, у красавіку 1943 — лютым 1944 намеснік упаўнаважанага ЦК КП(б)Б і БШПР па Івянецкай межрайпартцентру, адначасова з чэрвеня 1943 г. рэдактар газеты «Народны мсцівец», з кастрычніка 1943 член Івянецкага падпольнага РК КП(б)Б, у лютым — чэрвені 1944 рэдактар газеты «Чырвоная звязда» Баранавіцкага падпольнага абкама КП(б)Б.

Пасля вайны на адказнай журналісцкай працы. З 1959 намеснік галоўнага рэдактара, з 1972 галоўны рэдактар часопіса «Камуніст Беларусі». Член ЦК КПБ з 1976. Дэпутат Вярхоўнага Савета БССР з 1975. Аўтар мемуараў «Свинцом и словом» (2-е выд., 1981). Памёр у 1988 годзе26 июня: этот день в истории .

 Узнагароды 

Заслужаны дзеяч культуры БССР (1968). Лаўрэат Дзяржаўнай прэміі Беларусі (1984).

Катэгорыя:Партызаны Вялікай Айчыннай вайны
Катэгорыя:Журналісты СССР
Катэгорыя:Журналісты Беларусі
Катэгорыя:Заслужаныя дзеячы культуры Беларускай ССР
Катэгорыя:Дэпутаты Вярхоўнага Савета БССР
Катэгорыя:Лаўрэаты Дзяржаўнай прэміі БССР
Катэгорыя:Члены ЦК КПБ